Kinnitatud

toitumisnõustaja ja toitumisterapeudi

kutsekomisjoni 11.10.2016 otsusega nr 3,

muudetud 28.11.2016.otsusega nr 1.

**Toitumisnõustaja kutse andmine: HINDAMISSTANDARD**

1. **Üldine informatsioon.**
   1. Käesolev hindamisstandard on koostatud toitumisnõustaja, tase 5 kutse taotlejate hindamiseks.
   2. Hinnatavad kompetentsid on kirjeldatud vastavas kutsestandardis.
   3. Hindamisstandardi koostamisel on lähtutud toitumisnõustaja, tase 5 kutsestandardist, kutseseadusest ja kutse andmise korrast.
2. **Hindamise korraldus**
   1. Toitumisnõustaja kutse andmine algab, kui taotleja edastab elektroonselt või paberkujul kõik taotlemiseks vajalikud dokumendid kutsekomisjoni esimehele.
      1. Kutse taotlemiseks ja taastõendamiseks esitatavad dokumendid:
         1. Vormikohane avaldus (hindamisstandardi lisa 1)
         2. Isikut tõendava dokumendi koopia (pass, ID kaart);
         3. Curriculum vitae (CV) või väljatrükk avalikust andmebaasist (nt ETIS-st).
         4. Haridust tõendava(te) dokumendi(tide) koopiad;
         5. Täiendkoolitus(t)e läbimist või varasemat kvalifikatsiooni tõendavate dokumentide koopiad;
         6. Tööalase tegevuse ja kutsestandardiga seotud tööperspektiivi ning arengusuundade kirjeldus (maksimaalselt 3000 tähemärki), soovi korral täiendavalt portfoolio (töid tutvustav mapp), publikatsioonide loetelu vms.
         7. Nõusolek (lisas 1 toodud avalduse osana) kokkulepitud ajavahemikus hindamiskomisjoni poolt suunatud juhtumiuuringu (edaspidi nimetatud praktiline ülesanne) läbiviimiseks ning selle kohta kutse andjale eelinfo (kliendi/patsiendi kirjeldus), nõustamise helisalvestuse ja nõustamise dokumenteeritud tulemuste edastamiseks.
         8. Maksekorralduse koopia või muu kinnitus kutse andmisega seotud kulude tasumise kohta.
   2. Toitumisnõustaja kutse taotlemine on võimalik üks kord aastas.
      1. Kutsekomisjon vaatab läbi taotleja poolt esitatud dokumendid ning hindab nende sobivust kutse taotlemiseks.
      2. Kui dokumentide läbivaatamisel selgub punktis 2.1. toodud loeteluga võrreldes puudusi, antakse taotlejale mõistlik aeg korrigeeritud või lisadokumentide saatmiseks.
      3. Korrigeeritud või lisadokumentide esitamise tähtaeg kooskõlastatakse kutse andjaga, kui see on enam kui 2 nädalat.
      4. Kutseeksam koosneb neljast etapist ja otsus iga taotleja kohta langetatakse eraldi:
         1. **Esimene etapp** on hindamine **dokumentide põhjal,** mille nõuetele vastavuse korral teavitatakse kutse taotlejat kirjaliku testi teostamise ajast ja kohast.
         2. **Teise etapina** tuleb kutse taotlejal läbida **kirjalik test** (valikvastused ja vabad vastused), mille positiivne sooritus on praktilise ülesande lahendamisele pääsemise eelduseks. Test, mis hindamiskomisjoni liikmetele esitatakse, on ilma taotleja nimeta ehk anonüümne.
         3. **Kolmanda etapina** korraldatakse testi positiivselt sooritanutele hindamiskomisjoni poolt suunatud **praktiline ülesanne** ehk kliendi analüüsi läbiviimiseks kliendijuhtum (esmane klient). Nõustamise helisalvestamise korraldab taotleja. Kutse taotleja peab kutsekomisjonile esitama esmase kliendi kliendikirjelduse, nõustamise dokumenteeritud tulemused ja helisalvestise etteantud aja jooksul peale nõustamise toimumist.Praktiline ülesanne, mis hindamiskomisjoni liikmetele esitatakse, on ilma taotleja nimeta ehk anonüümne. Hindamiseks kasutatakse taotleja poolt dokumenteeritud materjale ja töösoorituse (nõustamise) helisalvestise tõendit.
         4. **Neljanda etapina** toimub **vestlus** taotleja ja hindamiskomisjoni liikmete vahel.
      5. Kutsekomisjoni esimees edastab 7 päeva jooksul dokumendid hindamiskomisjonile hindamiseks vastavalt kriteeriumitele, mis on kirjeldatud käesoleva dokumendi osades 3 ja 4.
      6. Hindamist teostab kutsekomisjoni poolt moodustatud kolmeliikmeline hindamiskomisjon.
      7. Hindajad annavad ka hinnangu taotleja aktsepteeritavuse kohta järgmisse etappi (testi ja praktilise ülesande sooritamisele).
      8. Dokumente, testi, praktilist ülesannet ja vestlust hindavad kolm eksperti sõltumatult vastavalt hindamiskriteeriumitele, kasutades vormikohast hindamisprotokolli, ning saadavad tulemused esimesel võimalusel (mitte hiljem kui 20 päeva pärast dokumentide saamist) hindamiskomisjoni esimehele. Hindamiskomisjoni esimees võib olla tegutsenud ka ühena ekspertidest.
      9. Hindamiskomisjoni esimees teeb hindamistulemustest kokkuvõtte, täites koondhinnangu lehe (vt hindamisstandardi lisa 2)
      10. Hindamise tulemus loetakse positiivseks, kui eksamikomisjoni koondhinnang on positiivne.
      11. Tagasiside hindamistulemustest taotlejale on kirjalik ning esitatakse koondhinnang, kus on näha erinevate kompetentside hindamisulemused ning hindamiskomisjoni kokkuvõtlik arvamus, soovitused.
      12. Tagasiside dokumentide täiendamise vajadusest või nõuetekohasusest jõuab taotlejani esimesel võimalusel, kuid mitte rohkem kui 20 päeva pärast dokumentide esitamist, tagasiside eksami tulemustest hiljemalt 20 päeva pärast eksami sooritamist. Tagasiside kutse andmisest või mitteandmisest jõuab taotlejani hiljemalt 30 päeva pärast juhtumianalüüsi toimumist ja tulemuste kinnitamist kutsekomisjonis.
3. **Hindamine**
   1. Taotleja hindamisse on kaasatud kolm hindamiskomisjoni liiget.
   2. Taotlejat hinnatakse neljas etapis:
      1. Hindamine taotlemiseks vajalike **dokumentide põhjal**, mille loetelu on esitatud punktis 2.1.1. Kompetentsus hinnatakse dokumentide põhjal kriteeriumitele vastavaks, kui
4. Taotlejal on vähemalt keskharidus koos erialase väljaõppega või erialane kõrgharidus;
5. Viimase kolme aasta jooksul on taotleja soovitavalt läbinud 260 akadeemilise tunni ulatuses täiendusi, millest poole moodustavad toitumisega seotud täiendkoolitused. Täiendkoolituste hulgas on soovitatavad toiduhügieeni koolitus ja esmaabi koolitus.
6. Täiendkoolituste ja konverentside all arvestatakse toitumisega seotud teadmiste, oskuste ja kompetentside alaseid koolitusi, läbitud- e-õpet, õppepäevi, -visiite, konverentse ja kraadiõpet.Täiendkoolituse hulka arvestatakse osalemist toitumisega seotud töörühmades (toitumisega seotud ravi- ja tegevusjuhendid, soovitused jms) jmt. Täiendkoolituste ja konverentside mahtu arvestatakse järgmiselt: 1 EAP = 26 akadeemilist tundi, 1 AP = 40 akadeemilist tundi, 1 päev = 8 akadeemilist tundi.
7. On esitatud vabas vormis tööalase tegevuse ja kutsestandardiga seotud tööperspektiivi ning arengusuundade kirjeldus (motivatsioonikiri, essee vms), soovi korral täiendavalt portfoolio (töid tutvustav mapp), publikatsioonide loetelu vms.
8. Taotlejal onviimase kolme aasta jooksul soovitavalt üks aasta töökogemust toitumisnõustamise alal. Toitumisnõustamise õpetamine sidus- ja sihtrühmadele ning kõrghariduse erinevatel astmetel erialaste lõputööde ja praktika juhendamised arvestatakse erialase töökogemuse hulka. Töökogemust arvestatakse töötatud aastate kohta arvestuslikult (nt 5 aastat 0.5 koormusega = 2.5 aastat täiskoormusega).
9. Tööperspektiivi ja arengusuundade kirjelduse lubatud pikkus on maksimaalselt 3000 tähemärki.
10. Tööperspektiivi ja arengusuundade hindamisel arvestatatakse enesearendamise (ehk elukestva õppe) kavatsusi järgnevatel aastatel, edasise tegevuse rakendatavust tervise- ja tervishoiusüsteemis, sooviga tegutseda eriala arendamisel ning kliendikäsitluse arendamise perspektiive. Samuti arvestatakse kavandatavat koostööd kohalike, üleriigiliste ja rahvusvaheliste organisatsioonidega ning teadus- arendustegevustes osalemise kavatsust.
11. Tööperspektiivi ja arengusuundade kirjeldust hinntakse 10 punkti süsteemis ning tulemus loetakse positiivseks, kui selle keskmine hinnang hindamiskomisjoni liikmete ekspertarvamuste keskmisena on üle 4 punkti. Tööperspektiivi ja arengusuundade keskmist punktide arvu teise e. testi teostamise etappi saamise eeldusena arvesse ei võeta.
    * 1. Dokumentide nõuetele vastavuse korral teavitatakse kutse taotlejat kirjaliku testi teostamise ajast ja kohast.
      2. Hindamine **kirjaliku testi** põhjal. Kirjalik test on valikvastustega ja avatud küsimustega, koosneb neljast osast.
         1. Kirjalikku testi hinnatakse vastavalt kirjaliku testi hindamislehele (vt hindamisstandardi lisa 2).
         2. Testi positiivseks sooritamiseks on vajalik saada testi igas neljas osas 75% punktidest.
         3. Testi positiivne sooritamine on praktilisele ülesandele pääsemise eelduseks.
         4. Esimese testi teostamisel allapoole kokkulepitud lävendit võimaldatakse kutse taotlejale makstud kutseandmise tasu raames komisjoniga kokkulepitud ajavahemikus vajadusel korduva testi tegemine.
         5. Teist korda testi mitteläbimisel loetakse eksam lõpetatuks ja tulemus fikseeritakse hindamisprotokollis.
      3. Hindamine **praktilise ülesande** põhjal. Praktiliseks ülesandeks on esmase kliendi nõustamine.
         + 1. Esitada tuleb helisalvestus ja kliendi kirjeldus koos nõustamise dokumenteeritud tulemustega (probleemi määratlemine, eesmärkide püsitamine, toitumisnõustamise läbi viimine).
           2. Praktilist ülesannet hinnatakse vastavalt praktilise ülesande hindamislehele (vt hindamisstandardi lisa 2).
           3. Kompetentsus hinnatakse kriteeriumitele vastavaks, kui kriteeriumitest vähemalt 75% on täidetud.
      4. Hindamine **vestluse põhjal.**
      5. Vestlus toimub taotleja ja hindamiskomisjoni liikmete vahel mahus kuni 1 tund.
      6. Vestluse fookuses on erialane väljaõpe ja täiendkoolitused, tööperspektiiv ja arengusuunad, testi tulemused ning praktilise ülesande sooritamise asjaolud.
      7. Vestluse osana hinnatakse kutsestandardi osas A5 toodud tööks vajalike isikuomaduste olemasolu.
    1. Nelja valdkonna koondtulemuse põhjal otsustatakse toitumisnõustaja kutse andmise kulg.
    2. Toitumisnõustaja ei saa kutset juhul, kui
       1. Taotleja ei ole esitanud vajalikke dokumente või läbinud hindamise nelja etappi.
       2. Taotlejal ei ole vajalikku kompetentsust, hindamise koondtulemus ei vasta miinimumnõuetele.
    3. Taastõendamisel rakendatakse punkte 3.2.1. ja 3.2.5.
12. **Hindamiskriteeriumid.**
    1. Toitumisnõustaja kutse andmise hindamisvaldkonnad ja kriteeriumid.

|  |  |  |  |  |  |
| --- | --- | --- | --- | --- | --- |
|  | **1. Dokumentide põhjal hindamine** | | **2. Kirjalik test** | **3. Praktiline ülesanne** | **4. Vestlus** |
| **Kutse andmiseks vajalikud kriteeriumid on täidetud** | Erialane kõrgharidus või vähemalt keskharidus koos erialase täiendkoolitusega, soovitatavalt on taotlejal 260 tunni ulatuses täiendkoolitusi | Toitumisnõustamisalase tööperspektiivi ja arengusuundade kirjeldus on esitatud ning hinnatud vähemalt 4-le punktile 10 punkti skaalal. Soovitatavalt on taotlejal 1 aasta töökogemust. | Üle 75% punktidest eksami 1. või 2. katsel | Üle 75% praktilise ülesande kriteeriumitest täidetud | Üle 75% vestluse kriteeriumitest täidetud |
| **Kutseandmiseks vajalikud kriteeriumid ei ole täidetud** | Sobivat haridust ja lisategevusi ei ole, täiendkoolitustel ei ole osaletud | Toitumisnõustamisalase tööperspektiivi ja arengusuundade kirjeldus puudub või on hinnatud alla 4 punkti | 0-74% punktidest eksami mõlemal katsel, praktilist ülesannet seoses sellega ei korraldata | 0-74% praktilise ülesande kriteeriumitest täidetud | 0-74% vestluse kriteeriumitest täidetud |

* 1. Toitumisnõustamisalaste tegevusnäitajate hindamiskriteeriumid ja –meetodid

|  |  |  |
| --- | --- | --- |
| **Tegevusnäitaja** | **Kriteerium** | **Hindamismeetod** |
| **Kutset läbiv kompetents** | | |
| Täiendab tööalaseid teadmisi läbi pideva professionaalse arengu; läheneb ülesannetele loovalt; | Koostöös kliendi/patsiendiga on püstitatud eesmärgid, lähtudes kliendi/patsiendi   * Tegevusvõimest * Osalusvõimest * Klienti/patsienti ümbritseva keskkonna faktoritest * East * Arengutasemest jne | Dokumentide alusel: CV ja täiendkoolitused/konverentsid  Praktiline ülesanne |
| Reageerib muutustele ja kohaneb nendega hästi; talub pinget ja tuleb toime tagasilöökidega; | Toitumisnõustaja reageerib muutustele, kohaneb nendega hästi, talub pinget ja tuleb toime tagasilöökidega | Praktiline ülesanne, vestlus |
| Planeerib oma aega, töötab süsteemselt ja organiseeritult; jälgib juhendeid ja protseduure; | Nõustamine on läbi viidud süsteemselt ja organiseeritult ning aega ratsionaalselt kasutades. | Praktiline ülesanne, test, vestlus |
| On orienteeritud kliendi rahulolule, pakub kvaliteetset teenust või toodet, mis vastab kokkulepitud standarditele; | Vastavalt püsitatud eesmärkidele on kliendile koostatud sobiv toitumis- ja tegevuskava, mis on kooskõlastatud kliendi, tema individuaalsete vajaduste ja rahvusspetsiifiliste toitumissoovitustega | Praktiline ülesanne, test |
| On orienteeritud pikaajalisele ja realistlikule tulemuse saavutamisele; | Toitumisnõustamisega seotud eesmärgid on kliendi-/patsiendikesksed ja mõõdetavad. Orienteeritud on pikaajalisele ja realistlikule tulemuse saavutamisele | Praktiline ülesanne, vestlus |
| Märkab ka väikesi positiivseid muudatusi kliendi arengus ja juhib kliendi tähelepanu nendele. Pakub kliendile mõistetavalt eduelamust; | Kliendilt on küsitud ja on antud tagasisidet. Toitumisnõustaja märkab ka väikesi positiivseid muudatusi kliendi arengus ja juhib neile tähelepanu, kui klient/patsient on ka varasemalt toitumisharjumuste muutmisega tegelenud. | Praktiline ülesanne |
| On avatud ja abivalmis; | Toitumisnõustaja on kliendiga suheldes viisakas, avatud ja abivalmis | Praktiline ülesanne, vestlus |
| Järgib oma töös kõiki asjakohaseid õigusakte; | Nõustamisprotsess on dokumenteeritud terviklikult (olemas on kõik protsessi põhiosad) | Praktiline ülesanne, test, vestlus |
| Kasutab oma töös arvutit tasemetel AO1-7 (vt kutsestandard lisa 1); |  | Dokumentide alusel: esitatud dokumentide vormistamine ja saatmine |
| Kasutab oma töös eesti keelt tasemel B2 (vt kutsestandard lisa 2); |  | Dokumentide alusel: esitatud dokumendid ja kirjavahetus |
| Tagab kliendi turvalisuse ja järgib keskkonnaohutusnõudeid; | Nõustamisprotsess on dokumenteeritud terviklikult (olemas on kõik protsessi põhiosad) | Praktiline ülesanne, test |
| Vajadusel annab esmaabi; |  | Dokumentide alusel: CV ja täiendkoolitused, test |
| Dokumenteerib ja põhjendab kõik tegevuse etapid, oma otsused ja tulemused (nt hindamistulemused, nõustamise sisu, tegevusplaan, nõustamise tulemused, nõustamise käigus tekkinud suhtlemise probleemid, kokkuvõtted jm), kasutades korrektset erialaterminoloogiat ja riigikeelt ning säilitab dokumendid, lähtudes andmekaitse nõuetest; | Nõustamisprotsessi kirjeldus on struktureeritud ja arusaadav, s.h on kirjeldatud tehtud otsused, rakendatud põhimetoodikad ja tulemused  Toitumisnõustamisel kasutatud erialane terminoloogia on korrektne  Toitumisnõustamisega seonduvad dokumendid on lähtuvalt andmekaitsenõuetest säilitatud | Praktiline ülesanne, test, vestlus |
| Orienteerub kaasaegses erialases kirjanduses ja on kursis erialaste tõenduspõhiste teadusuuringute tulemustega; | Toitumisnõustamisel jagatud soovitused ja juhised on tõenduspõhised. Toitumisnõustaja on viidanud erinevatele erialastele allikatele, mis toetavad tema tegevuse tõenduspõhisust | Praktiline ülesanne, test, vestlus |
| Teeb koostööd erialaorganisatsioonidega; rakendab iseseisvalt ja koostöös tervise-, sotsiaal- ja teiste alade töötajatega (nt perearstid, ämmaemandad, tervisedendusspetsialistid, sotsiaaltöötajad, pedagoogid jt) kogukonnapõhiseid preventatiivseid meetmeid (nt loengud, teabematerjalid jne); | Kliendile/patsiendile on vajadusel kaasa antud juhendmaterjalid toiduvalikute tegemiseks ja ostude sooritamiseks | Praktiline ülesanne, test, vestlus  Dokumentatsioon: tööperspektiiv ja arengusuunad |
| Küsib kliendilt tagasisidet, annab kliendile tagasisidet; | Kliendilt on küsitud ja on antud tagasisidet. Toitumisnõustaja märkab ka väikesi positiivseid muudatusi kliendi arengus ja juhib neile tähelepanu, kui klient/patsient on ka varasemalt toitumisharjumuste muutmisega tegelenud. | Praktiline ülesanne |
| Lähtub oma töös kutse-eetikast (vt <http://toitumisnoustajad.ee/uhingust/toitumisnoustaja-eetika-koodeks/>). | Toitumisnõustaja lähtub oma töös kutse-eetikast | Praktiline ülesanne, test, vestlus |
| **Kliendi toitumise ja eluviisi hindamine** | | |
| Loob kliendiga kontakti, tutvudes tema vajaduste, ootuste ja hetkeolukorraga; | Kliendi kirjeldus on koostatud arusaadavalt ja põhjalikult. Kliendiga on loodud kontakt ning vajaduste, ootuste ja hetkeolukorraga on tutvutud | Praktiline ülesanne, test |
| Küsitleb klienti, lähtudes pöördumise põhjusest ja kogub kliendi loo, arvestades seniseid terviseprobleeme, ravi ja eluviise; vajadusel soovitab pöörduda kliendil erialaspetsialisti juurde (arst, toitumisterapeut, psühholoog jt); | Klienti on küsitletud lähtudes pöördumise põhjustest ja kliendi lugu on kogutud arvestades seniseid terviseprobleeme, ravi ja eluviise.  Vajadusel on soovitatud pöörduda erialaspetsialisti poole (arst, toitumisterapeut, psühholoog jt).  Toitumisharjumuste, tervisliku seisundi ja füüsilise koormuse hindamiseks on kasutatud sobivaid hindamismeetodeid ja -vahendeid, tulemused on esitatud süstemaatiliselt | Praktiline ülesanne, test |
| Hindab kliendi toitumuslikke vajadusi, kasutades toidupäeviku andmeid; | Toitumisharjumuste, tervisliku seisundi ja füüsilise koormuse hindamiseks on kasutatud sobivaid hindamismeetodeid ja -vahendeid, tulemused on esitatud süstemaatiliselt | Praktiline ülesanne, test |
| Analüüsib hindamistulemusi ja selgitab välja kliendi toitumuslikud probleemid, kasutades selleks sobivaid meetodeid (nt tõenduspõhised testid, kehamassi indeksi määramine, jm), kasutab vajadusel tõenduspõhist riiklikult tunnustatud toitumisprogrammi [www.nutridata.ee](http://www.nutridata.ee). | Toitumisharjumuste, tervisliku seisundi ja füüsilise koormuse hindamiseks on kasutatud sobivaid hindamismeetodeid ja –vahendeid, tulemused on esitatud süstemaatiliselt  Peamised liikumis- ja/või toitumisalased probleemid (s.h. energeetilised ja toitainelised defitsiidid) on kirjeldatud ning arusaadavalt seotud hindamistulemustega | Praktiline ülesanne, test |
| **Toitumise- ja eluviisi muutmise eesmärkide püstitamine ja sekkumisplaani koostamine** | | |
| Koostöös kliendiga püstitab hinnatavad, realistlikud ja kliendi vajadusest ja soovidest lähtuvad eesmärgid; | Koostöös kliendi/patsiendiga on püstitatud eesmärgid, lähtudes kliendi/patsiendi   * Vajadustest ja soovidest * Tegevusvõimest * Osalusvõimest * Klienti/patsienti ümbritseva keskkonna faktoritest * East * Arengutasemest jne | Praktiline ülesanne, test, vestlus |
| Koostab vastavalt püstitatud eesmärkidele kliendile sobiva toitumis- ja tegevuskava (vajadusel kliendispetsiifilise menüü ja kehalise aktiivsuse suurendamise soovitused), arvestades kliendi individuaalseid vajadusi, tasakaalustatud ja rahvusspetsiifilisi toitumissoovitusi ja kooskõlastab tegevuskava kliendiga. | Kliendi energeetilised ja toitainelised vajadused on adekvaatselt kalkuleeritud arvestades eesmärke, toitumust, ja liikumisharjumusi  Vastavalt püsitatud eesmärkidele on kliendile koostatud sobiv toitumis- ja tegevuskava, mis on kooskõlastatud kliendi, tema individuaalsete vajaduste ja rahvusspetsiifiliste toitumissoovitustega  Kliendile koostatud menüü vastab tasakaalustatud toitumise printsiipidele ja katab patsiendi toitumuslikud vajadused, on kliendile vastuvõetav ja reaalselt järgitav | Praktiline ülesanne, test |
| **Toitumisnõustamine** | | |
| Juhendab klienti tasakaalustatult toituma (nt toidukordade regulaarsus, söömisele keskendumine, toiduvaliku mitmekesisus, toitainete tasakaal jm); juhendab klienti toitumiskava järgima ja näidustatud vajadusel toidulisandeid kasutama, lähtub individuaalsetest vajadustest ja järgib tõenduspõhiseid toitumissoovitusi; | Klienti on juhendatud toitumis- ja tegevuskava järgima. Klienti/patsienti on vajadusel nõustatud ja juhendatud vajaminevate abivahendite osas (nt köögikaal).  Toidulisandite kasutamist on soovitatud lähtudes individuaalsetest vajadustest ja tõenduspõhistest toitumissoovitustest  Spordiga tegelevat klienti/patsienti on nõustatud vastavalt tema füüsilisele koormusele, individuaalsele eripärale, soole ja harrastatavale spordialale | Praktiline ülesanne, test, vestlus |
| Nõustab klienti või tema sotsiaalvõrgustikku tervist säästvate/parandavate eluviiside järgimise osas; | Toitumisnõustaja on vajadusel juhendanud ka kliendi/patsiendi lähivõrgustikku tervist säästvate/parandavate eluviiside järgimise osas | Praktiline ülesanne, test, vestlus |
| Teavitab klienti peamistest teabeallikatest või sooritab vajadusel teabeotsingu koos kliendiga; | Klienti on teavitatud peamistest teabeallikatest või sooritatud vajadusel teabeotsing koos kliendiga | Praktiline ülesanne, test |
| Aitab kliendil saadud informatsiooni mõtestada, võimestab klienti, keskendudes tema tugevustele, positiivsele potentsiaalile, toetab muutuste tegemist kliendi elus. | Kliendil on aidatud saadud informatsiooni mõtestada ja muutuste tegemist on toetatud. Toitumisnõustaja võimestab patsienti positiivsetele saavutustele keskendudes | Praktiline ülesanne, vestlus |
| **Toitumisnõustamine liikumiseks ja harrastusspordiks** | | |
| Hindab kliendi toitumise, söömisharjumuste ja füüsilise koormuse taset, kasutades selleks sobivaid vahendeid ja meetodeid, vajadusel kasutab tõenduspõhist toitumisprogrammi www.nutridata.ee; | Toitumisharjumuste, tervisliku seisundi hindamisel ja füüsilise koormuse hindamiseks on kasutatud sobivaid hindamismeetodeid ja -vahendeid, tulemused on esitatud süstemaatiliselt | Praktiline ülesanne, test |
| Hindab saadud tulemusi ning määratleb kliendi vajadused lähtuvalt liikumisharjumustest või harrastatava spordiala valikust, selgitab neid kliendile ning seab koos kliendiga saavutatavad ning realistlikud eesmärgid; | Toitumisharjumuste, tervisliku seisundi ja füüsilise koormuse hindamiseks on kasutatud sobivaid hindamismeetodeid ja –vahendeid, tulemused on esitatud süstemaatiliselt  Peamised liikumis- ja/või toitumisalased probleemid (s.h. energeetilised ja toitainelised defitsiidid) on kirjeldatud ning arusaadavalt seotud hindamistulemustega  Koostöös kliendi/patsiendiga on püstitatud eesmärgid, lähtudes kliendi/patsiendi   * Vajadustest ja soovidest * Tegevusvõimest * Osalusvõimest * Klienti/patsienti ümbritseva keskkonna faktoritest * East * Arengutasemest jne | Praktiline ülesanne, test, vestlus |
| Nõustab klienti toitumise osas vastavalt tema füüsilisele koormusele, individuaalsele eripärale, soole ja harrastatavale spordialale; | Klienti on juhendatud toitumis- ja tegevuskava järgima. Klienti/patsienti on vajadusel nõustatud ja juhendatud vajaminevate abivahendite osas (nt köögikaal).  Toidulisandite kasutamist on soovitatud lähtudes individuaalsetest vajadustest ja tõenduspõhistest toitumissoovitustest  Spordiga tegelevat klienti/patsienti on nõustatud vastavalt tema füüsilisele koormusele, individuaalsele eripärale, soole ja harrastatavale spordialale | Praktiline ülesanne, test |
| Vajadusel soovitab vajalikke toidulisandeid, lähtudes east ja soost tulenevatest iseärasustest ning treeningkoormusest. | Toidulisandite kasutamist on soovitatud lähtudes individuaalsetest vajadustest ja tõenduspõhistest toitumissoovitustest  Spordiga tegelevat klienti/patsienti on nõustatud vastavalt tema füüsilisele koormusele, individuaalsele eripärale, soole ja harrastatavale spordialale | Praktiline ülesanne, test, vestlus |

* 1. Toitumisnõustaja kutseeksami II etapi ehk testi teemad vastavalt tegevusnäitajatele ja teadmistele

1. Anatoomia
2. Füsioloogia, seedimine ja imendumine
3. Biokeemia
4. Energiabilanss ja energiavajadus
5. Makro- ja mikrotoitainete vajadus ja ainevahetus
6. Toitainete allikad toidus
7. Toitumisnõustamise seadusandlik raamistik
8. Tervishoiuteenuste korraldamise alused
9. Andmekaitse ja andmete töötlemise alused
10. Infoallikad ja infootsingu alused
11. Toitumise epidemioloogia, tõenduse tugevus
12. Tõenduspõhised andmeallikad toitumises, andmete kvaliteet
13. Toitumise ja tervise indikaatorid, nende mõõtmine ja jälgimine
14. Füüsilise koormuse hindamise meetodid
15. Anamnees ja toitumuslike vajaduste hindamine
16. Tõenduspõhised toitumise ja toitumuse hindamise meetodid ja testid
17. Tervisele ohtlikud seisundid, meditsiinilist sekkumist vajavad sümptomid
18. Toidupäeviku meetod ja andmete kvaliteet
19. Menüü analüüsi põhimõtted
20. Riiklikult tunnustatud toitumisprogramm [www.nutridata.ee](http://www.nutridata.ee)
21. Toiduhügieen (keemiline, bioloogiline ja füüsikaline ohutus)
22. Toidu lisaained ja toidulisandid, nende kasutamise üldpõhimõtted, toidu lisaaineid puudutavad ohutusnõuded
23. Eestis aktsepteeritud ravi- ja tegevusjuhendid
24. Eesti toitumis-, toidu ja liikumissoovitused
25. Toitumine erinevates vanusegruppides
26. Kehakaalu mõjutavad faktorid
27. Söömishäirete olemus ja ilmingud
28. Tervislikud ja põhjendatud kehakaalu langetamise ja kaalu tõstmise viisid
29. Toitumise seos enamlevinud haigustega (seedeprobleemid, südame-veresoonkonna haigused, metaboolne sündroom, vaimne tervis)
30. Toitumine erineva tasemega kehalise koormuse puhul
31. Liigse füüsilise koormuse negatiivne mõju kehale, tugiliikumisaparaadi ülekoormusseisundid
32. Spordialast tulenevad toitumise vajadused
33. Toidulisandid lähtuvalt kehalisest koormusest ja spordialast
34. Spordis keelatud ained, nende õiguslik raamistik
35. Töökeskkonna ohutus
36. Kliendikäsitluse alused
37. Toitumisnõustamise ja toitumisplaani dokumenteerimine
38. Nõustamispsühholoogia
39. Nõustamis- ja intervjueerimistehnikad
40. Komplitseeritud kliendisuhtluse juhtimine, kaebuste menetlemine
41. Eetika, huvide käsitlemise alused
42. Töö kliendi tugivõrgustikuga
43. Sidusrühmade (arst, õde, ämmaemand, toitumisterapeut, psühholoog, lastekaitse, sotsiaaltöötaja, pedagoog, füsioterapeut jt) töö raamistik
44. Esmaabi
45. **Hindamisjuhend hindajale**
    1. Hindab, kas dokumentides esitatud info vastab nõuetele.
    2. Täidab kirjaliku testi ja praktilise ülesande hindamislehed (hindamisstandardi lisa 2).
    3. Lähtub hindamisel ette antud kriteeriumitest ning enda professionaalsetest kogemustest ja teadmistest.
    4. Märgib kriteeriumid vastavalt enda arvamusele „täidetud“ või „mitte täidetud“ või saadud punktid. Vajadusel lisab kommentaari. Kommentaari kirjutamine on kindlasti kohustuslik siis, kui kriteerium hinnatakse „mitte täidetud.“
    5. Testi hindamisel hindab vajadusel avatud küsimuste vastuste tulemusi (vastatud /ei ole vastatud).
    6. Praktilise ülesande hindamisel kasutab vormikohast hindamislehte (hindamisstandardi lisa 2).
    7. Vestluse hindamisel kasutab vormiskohast hindamislehte (hindamisstandardi lisa 3).
    8. Saadab hindamistulemused pärast iga hindamist hindamiskomisjoni esimehele tagasi esimesel võimalusel, kuid mitte hiljem kui 15 päeva pärast hindamise aluste dokumentide saamist ja hindamise läbiviimist.
    9. Hindamistulemuste vormistamine

5.8.1. Kokkuvõtva hindamisprotokolli vormistab hindamiskomisjoni esimees. Protokolli märgitakse hindamise läbiviimise aeg, koht, hindamise keel, hinnatud/hindamata jäänud kompetentsid, hindamiskomisjoni ettepanek kutse andmise/mitteandmise kohta.

5.8.2. Hindamisvormi allkirjastavad hindamiskomisjoni liikmed ja esimees ning kutsekomisjoni esimees.

5.8.3. Hindamisvorm on kutse andja ametlik tagasiside taotlejale.

5.8.4. Hindamistulemuste alusel vormistatakse eraldi hindamisprotokoll kutsekomisjonile esitamiseks.

1. **Hindamisega seotud vormid**

Lisa 1. Kutse taotlemise avaldus

Lisa 2. Vormid hindajale

Lisa 3. Vorm hindamiskomisjoni esimehele

**Lisa 1. Kutse taotlemise avaldus**

## KUTSE TAOTLEMISE AVALDUS: TOITUMISNÕUSTAJA

|  |  |  |  |
| --- | --- | --- | --- |
| **TAOTLEJA** | *(Täidab taotleja)* | | |
| Ees- ja perekonnanimi |  | | |
| Isikukood |  | | |
| Elukoha aadress |  | | |
| Kontakttelefon |  | | |
| E-post |  | | |
| Teadete edastusviis |  | | |
| Tööandja/õppeasutuse nimi, aadress  Kontaktisiku nimi ja telefon |  | | |
| **TAOTLETAV KUTSENIMETUS JA -TASE**  *(Täidab taotleja)* | | | |
| **ESMANE-/KORDUSEKSAM**  *(Täidab taotleja)* | | | |
| **AVALDUSELE LISATUD**  **DOKUMENTIDE LOETELU** | | **Lehti** | **Märge vastavuse kohta**  *(Täidab asjaajaja)* |
| isikut tõendava dokumendi koopia | |  |  |
| curriculum vitae (CV) või väljatrükk avalikust CV-st | |  |  |
| haridust tõendavate dokumentide koopiad | |  |  |
| täiendkoolitust või varasemat kvalifikatsiooni tõendavate dokumentide koopiad | |  |  |
| tööalase tegevuse ja kutsestandardiga seotud tööperspektiivi ning arengusuundade kirjeldus (kuni 3000 tähemärki | |  |  |
| portfoolio (töid tutvustav mapp), publikatsioonide loetelu vms (soovi korral) | |  |  |
| töökogemust tõendav dokument (soovitavalt) | |  |  |
| maksekorraldus tasumise kohta | |  |  |
| **Olen nõus kokkulepitud ajavahemikus komisjoni poolt suunatud kliendi nõustamise läbiviimiseks (praktiline üleesanne), mis toimub soovitavalt taotleja tavapärases nõustamiskeskkonnas. Selle osana saan kutse andjalt eelinfo (kliendi/patsiendi kirjeldus), nõustamise järgselt saadan nõustamise helisalvestuse ja nõustamise dokumenteeritud tulemused.** | | | |
| Olen nõus/ei ole nõus kutse saamisel oma andmete avalikustamisega Kutsekoja veebilehel  Olen nõus/ei ole nõus kutse saamisel oma andmete avalikustamisega Eesti Tervisedenduse Ühingu veebilehel | | | |
| **KUTSE TAOTLEJA**  *Allkiri Kuupäev* | | | |

**Lisa 2. Vormid hindajale**

1. **Kutseeksami hindamisleht**

Testi iga küsimust hinnatakse kas vastav või ei ole vastav.

1. **Praktilise ülesande hindamisleht**

|  |  |  |  |  |
| --- | --- | --- | --- | --- |
| **Jrk** | **Kriteerium** | **Hinnang** | | **Hindaja kommentaar** |
| **Jah** | **Ei** |
|  | Kliendi kirjeldus on koostatud arusaadavalt ja põhjalikult. Kliendiga on loodud kontakt ning vajaduste, ootuste ja hetkeolukorraga on tutvutud |  |  |  |
|  | Nõustamisprotsess on dokumenteeritud terviklikult (olemas on kõik protsessi põhiosad) |  |  |  |
|  | Klienti on küsitletud lähtudes pöördumise põhjustest ja kliendi lugu on kogutud arvestades seniseid terviseprobleeme, ravi ja eluviise |  |  |  |
|  | Toitumisharjumuste, tervisliku seisundi ja füüsilise koormuse hindamiseks on kasutatud sobivaid hindamismeetodeid ja –vahendeid, tulemused on esitatud süstemaatiliselt |  |  |  |
|  | Kliendi energeetilised ja toitainelised vajadused on adekvaatselt kalkuleeritud arvestades eesmärke, toitumust, ja liikumisharjumusi |  |  |  |
|  | Peamised liikumis- ja/või toitumisalased probleemid (s.h. energeetilised ja toitainelised defitsiidid) on kirjeldatud ning arusaadavalt seotud hindamistulemustega |  |  |  |
|  | Koostöös kliendi/patsiendiga on püstitatud eesmärgid, lähtudes kliendi/patsiendi   * Vajadustest ja soovidest * Tegevusvõimest * Osalusvõimest * Klienti/patsienti ümbritseva keskkonna faktoritest * East * Arengutasemest jt |  |  |  |
|  | Toitumisnõustamisega seotud eesmärgid on kliendi-/patsiendikesksed ja mõõdetavad. Orienteeritud on pikaajalisele ja realistlikule tulemuse saavutamisele |  |  |  |
|  | Vastavalt püsitatud eesmärkidele on kliendile koostatud sobiv toitumis- ja tegevuskava, mis on kooskõlastatud kliendi, tema individuaalsete vajaduste ja rahvusspetsiifiliste toitumissoovitustega |  |  |  |
|  | Klienti on juhendatud toitumise tegevuskava järgima. Klienti/patsienti on vajadusel nõustatud ja juhendatud vajaminevate abivahendite osas (nt köögikaal) |  |  |  |
|  | Toidulisandite kasutamist on soovitatud lähtudes individuaalsetest vajadustest ja tõenduspõhistest toitumissoovitustest |  |  |  |
|  | Spordiga tegelevat klienti/patsienti on nõustatud vastavalt tema füüsilisele koormusele, individuaalsele eripärale, soole ja harrastatavale spordialale |  |  |  |
|  | Kliendile koostatud menüü vastab tasakaalustatud toitumise printsiipidele ja katab patsiendi toitumuslikud vajadused, on kliendile vastuvõetav ja reaalselt järgitav |  |  |  |
|  | Toitumisnõustaja on vajadusel juhendanud ka kliendi/patsiendi lähivõrgustikku tervist säästvate/parandavate eluviiside järgimise osas |  |  |  |
|  | Vajadusel on soovitatud pöörduda erialaspetsialisti poole (arst, toitumisterapeut, psühholoog jt) |  |  |  |
|  | Kliendile/patsiendile on vajadusel kaasa antud juhendmaterjalid toiduvalikute tegemiseks ja ostude sooritamiseks |  |  |  |
|  | Klienti on teavitatud peamistest teabeallikatest või sooritatud vajadusel teabeotsing koos kliendiga |  |  |  |
|  | Toitumisnõustamisel jagatud soovitused ja juhised on tõenduspõhised. Toitumisnõustaja on viidanud erinevatele erialastele allikatele, mis toetavad tema tegevuse tõenduspõhisust |  |  |  |
|  | Kliendil on aidatud saadud informatsiooni mõtestada ja muutuste tegemist on toetatud. Toitumisnõustaja võimestab patsienti positiivsetele saavutustele keskendudes |  |  |  |
|  | Kliendilt on küsitud ja on antud tagasisidet. Toitumisnõustaja märkab ka väikesi positiivseid muudatusi kliendi arengus ja juhib neile tähelepanu, kui klient/patsient on ka varasemalt toitumisharjumuste muutmisega tegelenud |  |  |  |
|  | Nõustamine on läbi viidud süsteemselt ja organiseeritult ning aega ratsionaalselt kasutades |  |  |  |
|  | Nõustamisprotsessi kirjeldus on struktureeritud ja arusaadav, s.h on kirjeldatud tehtud otsused, rakendatud põhimetoodikad ja tulemused |  |  |  |
|  | Toitumisnõustamisel kasutatud erialane terminoloogia on korrektne |  |  |  |
|  | Toitumisnõustaja on kliendiga suheldes viisakas, avatud ja abivalmis |  |  |  |
|  | Toitumisnõustaja reageerib muutustele, kohaneb nendega hästi, talub pinget ja tuleb toime tagasilöökidega |  |  |  |
|  | Toitumisnõustaja lähtub oma töös kutse-eetikast |  |  |  |
|  | Toitumisnõustamisega seonduvad dokumendid on lähtuvalt andmekaitsenõuetest säilitatud |  |  |  |
|  | **KOKKU** |  |  |  |

**TULEMUS: \_\_\_\_\_\_\_/75x100 🡪 \_\_\_\_\_\_\_%**

1. **Vestluse hindamisleht**

|  |  |  |
| --- | --- | --- |
| **Kriteerium** | **Hinnang** | **Punktid** |
| **Töömotivatsioon** | Omab kindlat soovi töötada toitumisnõustajana; omab ettekujutust töö korraldusest ja erinevate klientidega seotud töö problemaatikast. Esitab veenvalt oma nägemust tööperspektiivist ja arengusuundadest. | **5** |
|  | Omab soovi töötada toitumisnõustajana, ei ole kursis kutsestandardiga terviklikult ja erinevate klientidega seotud töö problemaatikaga, kuid on valmis arenema perspektiivis ning on võimeline toitumisnõustaja tööga toime tulema. Esitab oma nägemuse tööperspektiivist ja arengusuundadest. | **4** |
|  | Initsiatiiv töötada toitumisnõustajana on olemas, kuid puudub ettekujutus nii töö korraldamisest kui ka erinevate klientidega seotud problemaatikast. Esitab üldisena oma nägemuse tööperspektiivist ja arengusuundadest. | **3** |
|  | Huvi toitumisnõustaja kutse omandamise vastu on väike, ei ole kursis töö korralduse ega klientidega seotud problemaatikatega. Omab vähest nägemust tööperspektiivist ja arengusuundadest. | **2** |
|  | Valis taotletava kutse juhuslikult, ei ole kursis töö korralduse ega klientidega seotud problemaatikaga. Ei oma nägemust tööperspektiivist ja arengusuundadest. | **1** |
| **Kutseala tundmine ja tööks vajalikud isikuomadused** | Selge ettekujutus toitumisnõustaja tööst ja erinevatest edasiõppimise ja karjääri võimalustest, oskab ennast tulevikus siduda toitumisnõustaja tööga tervise- ja tervishoiusüsteemis laiemalt, omab teadmisi erinevatest toitumise valdkondadest. Oskab vastata kõigile kirjalikku testi teostamist puudutavatele küsimustele. On otsustusvõimeline ja analüütilise mõtlemisega. | **5** |
|  | Selge ettekujutus toitumisnõustaja tööst, ent ei ole täpselt kursis täiendõppimise ja karjääri võimalustega. Oskab vastata enamusele kirjalikku testi teostamist puudutavatele küsimustele. On enamasti otsustusvõimeline ja analüütilise mõtlemisega. | **4** |
|  | Omab ühekülgset ettekujutust toitumisnõustaja tööst, loodab kutse taotlemise käigus saada selgust ka oma tulevase karjääri planeerimisel. Ei oska asjakohaselt vastata osadele testi puudutavatele küsimustele. On keskmise otsustusvõimeline ja analüütilise mõtlemisega. | **3** |
|  | Ei oma täpset ülevaadet toitumisnõustaja tööst, ei vasta asjakohaselt esitatud kirjaliku töö küsimustele. On vähese otsustusvõime ja analüütilise mõtlemisega. | **2** |
|  | Ei oma eelteadmisi toitumisnõustaja tööst, ei vasta asjakohaselt ühelegi kirjaliku testiga seotud küsimusele. Ei oma otsustusvõimet ja analüütilist mõtlemist. | **1** |
| **Suhtlemisoskus** | Väga hea suhtleja ja väljendusoskusega, on aktiivne, korrektne, loogiliselt mõtlev, kohusetundlik ning uudishimulik. Vastab asjakohaselt kõigile praktilise töö ja kliendisuhtlusega puudutavatele küsimustele. | **5** |
|  | On hea suhtleja ning väljendab ennast arusaadavalt, on aktiivne, korrektne ja kohusetundlik . Vastab asjakohaselt enamusele praktilise töö ja kliendisuhtlusega puudutavatele küsimustele. | **4** |
|  | Suhtleb tagasihoidlikult, väljendab ennast halvasti, on korrektne ja kohusetundlik. Ei oska asjakohaselt vastata osadele praktilise töö ja kliendisuhtlust puudutavatele küsimustele. | **3** |
|  | Suhtleb ja väljendab ennast halvasti, on passiivne. Ei oska asjakohaselt vastata enamusele praktilist tööd ja kliendisuhtlust puudutavatele küsimustele. | **2** |
|  | Ei oska ennast väljendada ja on passiivne. Ei oska asjakohaselt vastata ühelegi praktilist tööd ja kliendisuhtlust puudutavale küsimusele. | **1** |
| **Eetilised hoiakud** | Vestlusele saabub õigeaegselt, vestluse alustamisel tervitab ja tutvustab ennast, kuulab tähelepanelikult küsimusi, omab positiivset ellusuhtumist, välimus korrektne, arvamusavaldused viisakad, on empaatiavõimeline, korrektne ja diskreetne. | **5** |
|  | Vestlusele saabub õigeaegselt, arvamusavaldustes omab kriitilisi hinnanguid, on enamasti empaatiavõimeline, korrektne ja diskreetne. | **4** |
|  | Arvamusavaldustes kriitiline, negatiivse ellusuhtumisega, väljendustes ebakorrektne, pigem vähese empaatiavõimega, vähem korrektne ja diskreetne. | **3** |
|  | Hilineb vestlusele, ei kuula küsimusi, väljenduses ja käitumises ebakorrektne, on vähesel määral empaatiavõimeline, korrektne ja diskreetne. | **2** |
|  | Hilineb vestlusele, üleolev, väljenduses ja käitumises ebakorrektne, ei ole empaatiavõimeline, korrektne ja diskreetne. | **1** |
| **Väljendusoskus eesti keeles** | Suudab sujuvalt ja hästi mõistetavalt ennast kõnes väljendada, kasutab asjakohast erialaterminoloogiat, grammatika väga hea. | **5** |
|  | Suudab spontaanselt ja ladusalt ennast väljendada, sõnavara on piisav, esinevad suulisele kõnele omased takerdused, erialaterminoloogia on enamasti korrektne, grammatika hea. | **4** |
|  | Suudab arusaadavalt väljendada, suudab mõtteid üldjoontes edasi anda, sõnavara väike, erialaterminites on eksimusi, grammatilises väljendusoskuses esineb kõrvalekaldeid. | **3** |
|  | Vajab küsimuste kordamist ja selgitusi, väljendab ennast aeglaselt, sõnavara väike, erialatermineid ei kasuta, esineb häirivaid grammatikavigu. | **2** |
|  | Ei suuda osaleda vestluses, küsimused jäävad arusaamatuks, erialatermineid ei tea, vastused napisõnalised ja ei vasta esitatud küsimustele. | **1** |
| **Valmisolek tööks taotletaval kutsealal** | On eelnevalt tutvunud toitumisnõustaja kutsestandardi korraldusega, oskab ette näha võimalikke takistusi töös klientidega ning leida neile lahendusi. On võimeline omandama uusi teadmisi. | **5** |
|  | On eelnevalt tutvunud toitumisnõustaja kutsestandardiga, ent ja puudub täpne ülevaade töö korraldusest, oskab ette näha võimalikke takistusi töös klientidega, kuid ei oskaks neid lahendada. On enamasti võimeline omandama uusi teadmisi. | **4** |
|  | Omab ebaselget ettekujutust toitumisnõustaja töö korralduse suhtes. On osaliselt võimeline omandama uusi teadmisi. | **3** |
|  | Omab väärat ettekujutust toitumisnõustaja korralduse suhtes. On vähesel määral võimeline omandama uusi teadmisi. | **2** |
|  | Puudub tegelik valmisolek toitumisnõustaja tööks ja ei ole valmis takistustele lahendusi otsima. Ei ole võimeline omandama uusi teadmisi. | **1** |

**Vestluse tulemused märgitakse täisarvudes, kusjuures 30 on maksimumhinne. 75% läbimiseks on vaja vähemalt 23 punkti.**

**TULEMUS: \_\_\_\_\_\_\_/75x100 🡪 \_\_\_\_\_\_\_%**

1. **Koondhinnangu vorm hindamiskomisjoni liikmele**

Taotleja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Kriteerium** | | **Hinnang** | **Märkus(ed)** |
| **Dokumentide põhjal hindamine** | |  |  |
|  | **Haridus ja erialaline täiendkoolitus** | *Täidetud/mitte täidetud* |  |
|  |
| **s.h. täiendkoolitused ja konverentsid** | *Viimase 3 aasta jooksul enesetäiendamise maht, tundides* |  |
|  |
| **Tööperspektiivi ja arengusuundade kirjeldus** | *Täidetud/mitte täidetud, punktide arv* |  |
|  |
| **Kirjalik test** | | *Tulemus protsentides* |  |
|  |
| **Praktiline ülesanne** | | *Tulemus protsentides* |  |
|  |
| **Vestlus** | | *Tulemus protsentides* |  |
|  |

Kokkuvõtlik tagasiside:

Hindamiskomisjoni liige:

*/nimi ja allkiri/ /kuupäev/*

**Lisa 5. Koondhinnangu vorm hindamiskomisjoni esimehele**

Taotleja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| **Kriteerium** | | **I hindaja** | **II hindaja** | **III hindaja** | **Koondhinnang** | **Märkused** |
| **Dokumentide põhjal hindamine** | |  |  |  | *Täidetud/*  *mitte täidetud* |  |
|  |
|  | **Haridus ja erialaline täiendkoolitus** | *Täidetud/mitte täidetud* | *Täidetud/mitte täidetud* | *Täidetud/*  *mitte täidetud* |  |  |
|  |  |  |
| **s.h. täiendkoolitused ja konverentsid** | *Viimase 3 aasta jooksul enesetäiendamise maht, tundides* | *Viimase 3 aasta jooksul enesetäiendamise maht, tundides* | *Viimase 3 aasta jooksul enesetäiendamise maht, tundides* |  |  |
|  |  |  |
| **Tööperspektiivi ja arengusuundade kirjeldus** | *Täidetud/mitte täidetud, punktide arv* | *Täidetud/mitte täidetud, punktide arv* | *Täidetud/mitte täidetud, punktide arv* |  |  |
|  |  |  |
| **Kirjalik test** | | *Tulemus protsentides* | *Tulemus protsentides* | *Tulemus protsentides* | *Tulemus protsentides* |  |
|  |  |  |  |
| **Praktiline ülesanne** | | *Tulemus protsentides* | *Tulemus protsentides* | *Tulemus protsentides* | *Tulemus protsentides* |  |
|  |  |  |  |
| **Vestlus** | | *Tulemus protsentides* | *Tulemus protsentides* | *Tulemus protsentides* | *Tulemus protsentides* |  |
|  |  |  |  |

Lubada kirjaliku testi tegemisele: jah ☐ ei ☐

Lubada praktilise ülesande tegemisele: jah ☐ ei ☐

Tulemus:

Kokkuvõtlik tagasiside:

Hindamiskomisjoni liikmed:

*/nimed/*

Hindamiskomisjoni esimees:

*/nimi ja allkiri/ /kuupäev/*